EkBass/fiwiki-20250220-pages-articles huggingface dataset:
Sigismund von Neukomm

Sigismund von Neukomm (10. heinäkuuta 1778 Salzburg – 3. huhtikuuta 1858 Pariisi) oli itävaltalaissyntyinen säveltäjä.Sigismund Neukomm Musica Brasilis, viitattu 30.12.2022Sigismund Neukomm AllMusic, viitattu 30.12.2022 Hän oli klassismin ja romantiikan kausien välisen siirtymäajan vaikuttaja. Hän matkusti musiikkiuransa aikana laajalti, mutta Pariisi vakiintui hänen ensisijaiseksi kotikaupungikseen. Neukomm aloitti kotikaupungissaan musiikin opiskelun ensin urkuri Franz Xaver Weissauerin ja sittemmin säveltäjä Michael Haydnin johdolla. Neukomm oli äitinsä kautta sukua Michael Haydnille. Vuonna 1794 hän asettui Wieniin, jossa sai opetusta myös Joseph Haydnilta. Hän saavutti Haydnin suosion ja sai tältä toimeksiantoja laatia tämän sävellyksistä sovituksia. Salzburgin yliopistossa Neukomm suoritti filosofian sekä matematiikan opintoja ja sai nimityksen yliopiston kirkon kunniaurkuriksi. Vuonna 1804 hän matkusti Venäjälle viemään kirjettä Haydnilta Maria Fjodorovnalle, joka oli itsekin opiskellut Haydnin johdolla Wienissä ollessaan. Venäjällä esitettiin Neukommin ooppera Alexander am Indus. Neukomm oli vuosina 1816–1821 Rio de Janeirossa, jossa hän alkoi säveltää brasilialaisvaikutteisia teoksia. Häneen tekivät vahvan vaikutuksen lundu ja modinha. Vuonna 1821 Neukomm keräsi Joaquim Manoel da Câmaran laatimien modinhojen kokoelman, joka painettiin samana vuonna Pariisissa yhtenä varhaisimpina kirjatuista esimerkeistä modinhasta. Neukomm myös opetti Portugalin Juhana VI:n hovissa. Hän oli Charles Maurice de Talleyrandin ja Orléansin herttuan suojatti. Hän puhui Wolfgang Amadeus Mozartin monumentin paljastustilaisuudessa Salzburgissa ja johti siellä Mozartin Kruunajaismessun sekä Requiemin esityksen. Neukomm sai Kunnialegioonan ritarinarvon. Hänet haudattiin Cimetière de Montmartreen. Neukommin vokaalimusiikkituotantoon kuuluu oopperan ohella muun muassa kantaatteja ja oratorioita. Hän sävelsi myös soitinteoksia, joiden joukossa on toistasataa teosta harmonille. Neukommin musiikki kehittyi hänen uransa varrella klassismista romantiikan suuntaan. == Lähteet == == Aiheesta muualla == * IMSLP: nuotteja Luokka:Itävaltalaiset säveltäjät Luokka:Oopperasäveltäjät Luokka:Vuonna 1778 syntyneet Luokka:Vuonna 1858 kuolleet
Argentiinan ralli 1988

Argentiinan ralli 1988 (viralliselta nimeltään 8. Marlboro Rally of Argentina) oli rallin maailmanmestaruussarjan kilpailu kaudella 1988. Kilpailu järjestettiin 2. - 6\. elokuuta 1988 Buenos Airesissa. Kilpailu oli kauden yhdeksäs ja erikoiskokeiden yhteispituus oli . Kilpailun voitti Jorge Recalde, jolle voitto oli ensimmäinen rallin MM-sarjassa. == Tulokset == Sija Kuljettaja Kartanlukija Auto Aika Ero 1 Jorge Recalde Jorge del Buono Lancia Delta Integrale 7:05.02 0.0 2\. Miki Biasion Tiziano Siviero Lancia Delta Integrale 7:08.05 +3.03 3\. Franz Wittmann Jörg Pattermann Lancia Delta Integrale 7:34.01 +28.59 4\. Rudolf Stohl Ernst Röhringer Audi 90 Quattro 7:51.04 +46.02 5\. José Celsi Elvio Olave Subaru RX Turbo 8:10.06 +1:05.04 6\. Juan María Traverso Rubén Valentini Renault 18 GTX 8:27.03 +1:22.01 7\. Marcelo Raies Sigfrido Schroeder Renault 18 GTX 8:30.01 +1:24.59 8\. Claudio Israel Manuel Jaurena Toyota Corolla 1600 GT 8:35.02 +1:30.00 9\. José Luis Grasso José Volta Fiat Regata 85 8:37.03 +1:32.01 10\. Norberto Gianre Geronimo Giaccone Fiat 147 8:40.04 +1:35.02 Lähde: Lähde: Lähde: Lähde: Lähde: Lähde: Lähde: == Lähteet == Luokka:MM-rallikausi 1988 Luokka:Argentiinan ralli
Lana Del Ray A.K.A. Lizzy Grant

Lana Del Ray A.K.A. Lizzy Grant on yhdysvaltalaisen laulaja-lauluntekijä Elizabeth Woolridge Grantin ensimmäinen studioalbumi vuodelta 2010. Albumi julkaistiin digitaalisesti iTunesissa ja Amazonissa 4. tammikuuta, kun laulaja tunnettiin vielä nimellä Lana Del Ray. Menestyneen "Born To Die"-albumin jälkeen silloin jo nykyistä Lana Del Rey -lavanimeään käyttävä artisti ilmaisi halunsa julkaista edellisen levynsä uudelleen. Tätä ei kuitenkaan tapahtunut. Nykyään albumi on saavuttanut lähes kulttimaineen Del Reyn fanien keskuudessa. == Lista albumin kappaleista == Kaikki kappaleet on kirjoittanut Elizabeth Grant, paitsi toisin mainittaessa. Kaikki kappaleet on tuottanut David Kahne. # "Kill Kill" # "Queen of the Gas Station" (kirjoittanut: Grant, David Kahne) # "Oh Say Can You See" # "Gramma (Blue Ribbon Sparkler Trailer Heaven) (kirjoittanut: Grant, Kahne) # "For K, Pt. 2" # "Jump" # "Mermaid Motel" # "Raise Me Up (Mississippi South) # "Pawn Shop Blues" (kirjoittanut: Grant, Kahne) # "Brite Lites" # "Put Me in a Movie" # "Smarty" (kirjoittanut: Grant, Kahne) # "Yayo" == Lähteet == Luokka:Lana Del Reyn albumit Luokka:Vuoden 2010 albumit
Jørgen Kosmo

Jørgen Hårek Kosmo (5. joulukuuta 1947 Valnesfjord – 24. heinäkuuta 2017) oli norjalainen Työväenpuolueen poliitikko. Hän istui suurkäräjillä vuosina 1985–2005 ja toimi niiden puhemiehenä 2001–2005. Vuosina 1993–1997 hän oli Norjan puolustusministeri sekä 2000–2001 työ- ja hallintoministeri. Vuosina 2006–2013 Kosmo toimi Norjan valtakunnantilintarkastajana. ==Lähteet== ==Aiheesta muualla== * Jørgen Kosmo Norjan suurkäräjien verkkosivuilla Luokka:Norjan työministerit Luokka:Norjan puolustusministerit Luokka:Suurkäräjien puhemiehet Luokka:Vuonna 1947 syntyneet Luokka:Vuonna 2017 kuolleet
Siri Bjerke

Siri Bjerke (19. kesäkuuta 1958 Oslo – 11. helmikuuta 2012) oli norjalainen Työväenpuolueen poliitikko. Hän toimi Norjan ympäristöministerinä 2000–2001. Bjerke kuoli syöpään 53-vuotiaana helmikuussa 2012. Hän oli naimisissa ja hänellä oli kaksi lasta. ==Lähteet== ==Aiheesta muualla== * Siri Bjerke Norjan suurkäräjien verkkosivuilla Luokka:Norjan ympäristöministerit Luokka:Vuonna 1958 syntyneet Luokka:Vuonna 2012 kuolleet
Alapää

Alapää on Seinäjoen kylä entisen Ylistaron kunnan alueella. Alapää on Seinäjoen kaupungin läntisin asuinalue. Alueen läpi kulkee Vaasan ja Jyväskylän välinen Sininen tie, Vaasa-Seinäjoki-rata, Kyrönjoki sekä sen varrella kulkevat rantatiet. Kyrönjoen eteläpuoleinen rantatie on historiallinen maisematie, joka kuuluu Sodan ja Rauhantien historiamatkailureittiin. Kyrönjoen melontareittiin kuuluu Pelmaankoski ja Pelmaansaaren kota. Kyrönjoen varressa on Heikkolan riippusilta. Alapäässä toimii Alapään nuorisoseura. Alapäässä asui vuoden 2022 lopussa 449 asukasta. == Lähteet == == Aiheesta muualla == * Alapään nuorisoseuran verkkosivut Luokka:Ylistaron kylät
NewJeans

NewJeans() on eteläkorealainen yhtye, jonka Hybe Corporationin tytäryhtiö ADOR perusti vuonna 2022. Yhtyeen jäsenet ovat Minji, Hanni, Danielle, Haerin ja Hyein. == Historia == Yhtye julkaisi debyyttisinglensä ”Attention” heinäkuussa 2022. NewJeans julkaisi tammikuussa 2023 ensimmäisen singlealbuminsa ’OMG’. NewJeans julkaisi heinäkuussa 2023 EP:n Get Up. NewJeans julkaisi singlen Bubble Gum 26.4.2024. NewJeans teki japaninkielisen debyyttinsä heinäkuussa 2024 singlellä Supernatural. == Kiistat == Yhtyeen tilanne nousi otsikoihin, kun jäsenet kertoivat häirinnästä levy-yhtiön taholta. Levy-yhtiön toimintaan on muutoinkin kiinnitetty huomiota syyttäen tätä työpaikkakiusaamisesta ja muusta kohtelusta, mutta Etelä-Korean työvoimaministeriön mukaan he eivät ole työsuhteessa vaan itsenäisiä urakoitsijoita. Ministeriön mukaan työntekijällä on oltava sovitut työajat, sekä oltava suoraan työnantajan valvonnassa ja ohjauksessa. Lisäksi ministeriön mukaan tulot ovat voittojen jakamista eikä palkkaa. Asiantuntijat ovat kritisoineet päätöstä epäreiluksi ja hyväksikäyttämiseksi, ja että julkisuuden henkilöiden oikeuksille ei ole riittävästi suojaa laissa. Alkuvuodesta 2024 levy-yhtiön sisäiset kiistat aloittivat Hyben tutkinnan Adoriin ja yhteen sen johtohenkilöistä. Vastaavasti emoyhtiötä syytettiin yhtyeen konseptin kopioimisesta toiseen tyttöryhmään. == Jäsenet == * Minji (민지) * Hanni (하니) * Danielle (다니엘) * Haerin (해린) * Hyein (혜인) == Diskografia == === EP:t === * New Jeans (2022) * Get Up (2023) * How Sweet (2024) * Supernatural (2024) === Singlealbumit === * OMG (2023) * NewJeans Super Shy (2023) === Singlet === * ”Attention” * ”Hype Boy” * ”Cookie” * "Hurt" * ”Ditto” * ”OMG” * ”Zero” * ”Super Shy” * ”ETA” * ”Cool With You” * ”Get Up” * ”ASAP” * ”GODS” * ”How Sweet” * ”Bubble Gum” == Lähteet == == Aiheesta muualla == Luokka:Eteläkorealaiset tyttöbändit
Teräsmäki

Teräsmäki on Seinäjoen teollisuusalue entisen Ylistaron kunnan alueella. Teräsmäen teollisuusalue sijaitsee 15 km Seinäjoelta. Vuoden 2022 lopussa Teräsmäen alueella asui 14 asukasta. == Lähteet == Luokka:Ylistaron kylät Luokka:Suomen teollisuusalueet
Hanhikoski (Ylistaro)

Hanhikoski on Seinäjoen kylä entisen Ylistaron kunnan alueella. Hanhikosken kylä sijaitsee Kylänpään suuralueella, Kyrönjoen varressa. Hanhikoskelta on noin 15 minuutin ajomatka Ylistaron kirkonkylään ja Lapualle. Seinäjoen keskustaajamaan Hanhikoskelta on noin 30 minuutin matka. Vuoden 2022 lopussa Hanhikoskella asui 256 asukasta. == Lähteet == == Aiheesta muualla == * Hanhikosken kyläseuran verkkosivut Luokka:Ylistaron kylät
Pietarsaaren metodistiseurakunta

Pietarsaaren metodistiseurakunta () on vuonna 1904 perustettu metodistiseurakunta Pietarsaaressa. Seurakunta perustettiin Kokkolan metodistiseurakunnan tekemän lähiseututyön vaikutuksesta.Näsman 1979, s. 87–90 Vuonna 1928 metodistiseurakunta sai oman kirkon sekä kappelin.Andersson, Björklund, Ekstrand, Hoffman 2015, s. 436-437 Seurakunnan toimitilat sijaitsevat Choraeuksenkadulla Pietarsaaren keskustassa. Seurakunnan puheenjohtaja on George Yamoah. == Katso myös == * Metodismi Suomessa * Pietarsaaren baptistiseurakunta * Pietarsaaren Elim-seurakunta * Pietarsaaren Saalem-seurakunta * Pietarsaaren adventtiseurakunta == Lähteet == * Håkan Andersson, Guy Björklund, Sixten Ekstrand, Kai Hoffman: Pietarsaaren historia osa V. Pietarsaaren kaupunki, 2015 * === Viitteet === Pietarsaari Luokka:Pietarsaaren seurakunnat
Pohjois-Pohjanmaan pelastuslaitos

Pohjois-Pohjanmaan pelastuslaitos on 1. tammikuuta 2023 perustettu pelastuslaitos, johon yhdistyivät Oulu-Koillismaan pelastuslaitos ja Jokilaaksojen pelastuslaitos, joiden toiminta lakkautetiin. Pohjois-Pohjanmaan pelastuslaitos on osa Pohjois-Pohjanmaan hyvinvointialuetta. Pelastusjohtajana toimii Petteri Jokelainen. == Palosemat == Jokilaaksot: * 10 Alavieska * 11 Haapajärvi * 12 Haapavesi * 13 Himanka * 14 Kalajoki * 15 Kestilä * 16 Kärsämäki * 17 Merijärvi * 18 Nivala * 19 Oulaisten VPK * 20 Pulkkila * 21 Pyhäjoki * 22 Pyhäsalmi * 23 Pyhäntä * 24 Raahe ja Raahen VPK * 26 Rantsila * 27 Rautio * 28 Reisjärvi * 29 Ruukki * 30 Sievi * 31 Siikajoki * 32 Vihanti * 33 Ylivieska Oulu-Koillismaa: * 10 Linnanmaa (pääpaloasema) * 11 Haukipudas * 12 Ruskoselkä * 13 Kempele * 14 Raksila * 15 Oulun VPK (Koskela) * 20 Iin PVPK * 21 Kuivaniemen PVPK * 22 Yli-Iin VPK * 23 Kiimingin PVPK * 24 Ylikiimingin PVPK * 30 Muhoksen PVPK * 31 Utajärven PVPK * 32 Tyrnävän PVPK * 33 Limingan VPK * 34 Vaala * 35 Hailuoto * 40 Kuusamo * 41 Kuusamon VPK - Ruka * 43 Taivalkosken VPK * 44 Pudasjärven PVPK Lyhenteet: * VPK = vapaaehtoinen palokunta * PVPK = puolivakinainen palokunta == Lähteet == == Aiheesta muualla == Pohjois-Pohjanmaan pelastuslaitos (verkkosivut) Luokka:Suomen pelastuslaitokset Luokka:Pohjois-Pohjanmaan hyvinvointialue
Logan Cooley

Logan Cooley (s. 4. toukokuuta 2004 Pittsburgh, Pennsylvania, Yhdysvallat) on yhdysvaltalainen jääkiekkoilija, joka edustaa NHL-joukkue Utah Hockey Clubin organisaatiota. Hän on pelipaikaltaan keskushyökkääjä ja laukoo vasemmalta. Coyotes varasi Cooleyn ensimmäisellä kierroksella kolmantena pelaajana vuoden 2022 varaustilaisuudessa. Cooley on harjoitellut Yhdysvaltain USNTDP- kehitysohjelmassa. Heinäkuussa 2023 Cooley teki Coyotesin kanssa kolmivuotisen NHL-tulokassopimuksen. https://www.tsn.ca/nhl/arizona-coyotes- sign-2022-no-3-pick-logan-cooley-to-entry-level-contract-1.1989159 == Maajoukkueura == Cooley edusti Yhdysvaltoja alle 18-vuotiaiden MM-kilpailuissa 2021, jossa hän joukkueineen jäi viidenneksi häviten puolivälierän Ruotsille. Cooley teki turnauksessa viidessä ottelussa kaksi syöttöpistettä. Cooley valittiin Yhdysvaltain U18-joukkueeseen uudestaan Saksan MM-kilpailuihin 2022. Yhdysvallat kärsi finaalitappion niin ikään Ruotsille ja sai hopeaa. Cooley oli turnauksen pistepörssin kuudes pelaten kuusi ottelua tehoin 3+7=10. Cooley pelasi alle 20-vuotiaiden maajoukkueessa MM-kilpailuissa 2022, jossa hän teki viiteen otteluun tehot 2+4=6, kun Yhdysvallat tippui puolivälierissä. 12\. joulukuuta 2022 Cooley nimettiin Yhdysvaltain joukkueeseen nuorten MM- kilpailuihin 2023. == Lähteet == == Aiheesta muualla == * * Luokka:Yhdysvaltalaiset jääkiekkoilijat Luokka:Utah Hockey Clubin pelaajat Luokka:Arizona Coyotesin varaamat pelaajat Luokka:Vuonna 2004 syntyneet Luokka:Elävät henkilöt
Luka Mäkinen

Luka Mäkinen (s. 31. maaliskuuta 1999 Espoo) on suomalainen jääkiekon linjatuomari, joka tuomitsee Jääkiekon SM- liigassa.https://www.jaakiekkokirja.fi/digijulkaisut/jaakiekkokirja-2022-2023/52/ Hän on myös tuominnut Kansainvälisen jääkiekkoliiton IIHF:n turnauksissa, jääkiekon Mestarien liigassa ja joissain kansainvälisissä otteluissa kuten EHT-turnauksissa. Hänen numeronsa SM-liigan otteluissa on 44. == Lähteet == Luokka:Suomalaiset jääkiekkotuomarit Luokka:Elävät henkilöt Luokka:Vuonna 1999 syntyneet
Jaakobin tikapuut (Raamattu)

pienoiskuva|Jaakobin uni niin sanotussa Lutherin Raamatussa (1574-1580) Jaakobin tikapuut tarkoittaa tikkaita, jotka Vanhan Testamentin patriarkka Jaakob näki unessa paettuaan veljeään Esauta. Tarina kerrotaan 1. Mooseksen kirjan luvussa 28. Unessa Jumala lupasi Jaakobille perintöosaksi maan, jolla hän lepäsi. Aamun valjettua Jaakob otti päänalusenaan olleen kiven, pystytti sen "todistuskiveksi" nimeltä Yegar SahadutaPopp, Volker, 2010, s. 59 ja antoi paikalle nimen Bethel eli Jumalan talo (1. Moos, 27:10–22). == Katso myös == * Profeetta Muhammedin taivasmatka == Lähteet == == Kirjallisuutta == * Luokka:Ensimmäinen Mooseksen kirja
Härryda-Posten

Härryda-Posten (lyh. HrP) on ruotsalainen vuonna 2022 perustettu verkkolehti, jonka kotikunta on Härryda. Vuosina 1984–2018 ilmestyi samanniminen ilmaisjakelulehti, joka yhdistettiin 2019 Partille Tidningin kanssa. Lehden omistanut WM Media meni konkurssiin vielä samana vuonna. Stampen Media -konserni osti konkurssipesän ja alkoi julkaista Härryda-Postenia uudelleen vuonna 2022. ==Lähteet== ==Aiheesta muualla== * Lehden verkkosivut Luokka:Ruotsalaiset verkkolehdet Luokka:Härrydan kunta
Al-Nassr FC

Al-Nassr Football Club (, lyhyemmin Al-Nassr) on saudiarabialainen jalkapalloseura, joka on perustettu vuonna 1955. Sen kotikaupunki on maan pääkaupunki Riad. Al-Nassr pelaa Saudi-Arabian korkeimmalla sarjatasolla Saudi-Arabian valioliigassa. Seura on voittanut maansa mestaruuden yhdeksän kertaa (viimeisin kaudelta 2018–2019). Seurassa pelaa muun muassa Cristiano Ronaldo, joka siirtyi joukkueeseen joulukuussa 2022. == Lähteet == Luokka:Saudiarabialaiset jalkapalloseurat Luokka:Vuonna 1955 perustetut urheiluseurat Luokka:Riad
Håkan Wikman

Håkan Wikman (s. 1963 Vaasa) on suomalainen urkuri, kanttori ja kuoronjohtaja.Wikman, Håkan Kansalliskirjaston hakupalvelu, viitattu 31.12.2022 Wikman varttui Vaasassa, jossa aloitti urkujensoiton 10-vuotiaana. Hänen isänsä oli kansakoulun opettaja. Wikman sai lukioaikoina urkujensoiton opetusta Enzio Forsblomilta.Aurinko paistaa barokille Kaisa Iitti, Helsingin Sanomat 8.8.1998, viitattu 31.12.2022 Hän valmistui musiikin maisteriksi Sibelius-Akatemiasta.Håkan Wikman on valittu Kauniaisten Kamarikuoron uudeksi johtajaksi Peter Ingo, Kaunis Grani 3.8.2020, viitattu 31.12.2022 Wikman sai toukokuussa 1998 Suomen arvostelijain liiton Kritiikin kannukset -palkinnon. Hän sai myös Yleisradion palkinnon vuoden Bach-levystä, ja joulukuussa 1999 hänelle myönnettiin Vantaan kulttuuripalkinto. Wikman toimi tuolloin Vantaan ruotsinkielisen seurakunnan kanttori-urkurina.Vantaan palkitsema Håkan Wikman Riitta Heiskanen, Helsingin Sanomat 14.12.1999, viitattu 31.12.2022 Wikman perusti vuonna 1993 Vantaan Barokki -festivaalin, joka kaatui riittämättömän julkisen tuen johdosta vuonna 2008. Finland Festivals valitsi Vantaan Barokin Vuoden festivaaliksi 2008. Vuonna 2010 Vantaan Barokin tilalle perustettiin BRQ Vantaa, jonka taiteelliseksi johtajaksi tuli Markku Luolajan- Mikkola.Kantele soittaa barokkia – BRQ Vantaa täyttää 10 vuotta Armi Suojanen, Vantaan Sanomat 4.8.2019, viitattu 31.12.2022 Wikman on konsertoinut eri puolilla Eurooppaa, toiminut koordinaattorina lukuisissa kansallisissa sekä kansainvälisissä musiikkihankkeissa ja levyttänyt Alba Recordsille.Dieterich Buxtehude Organ Works Alba Records, viitattu 31.12.2022 Hän on toiminut monien kuorojen musiikillisena johtajana pääkaupunkiseudun ympäristössä, ja vuonna 2020 hänet valittiin Satu Simolan seuraajana Kauniaisten Kamarikuoron johtoon. Wikman on urkurina suosinut myös vähemmän tunnettuja säveltäjiä ja kuorojen ohjelmistossa kertonut arvostavansa uutta harmonista kuoromusiikkia. == Lähteet == Luokka:Suomalaiset urkurit Luokka:Suomalaiset kanttorit Luokka:Suomalaiset kuoronjohtajat Luokka:Vuonna 1963 syntyneet Luokka:Elävät henkilöt
Amadeu Vives i Roig

thumb|right|Amadeo Vives Amadeu Vives i Roig (; 18. marraskuuta 1871 Collbató – 1. joulukuuta 1932 Madrid) oli espanjalainen säveltäjä.Amadeo Vives Zarzuela.net, viitattu 31.12.2022Amadeo Vives Britannica, viitattu 31.12.2022 Hän sävelsi enimmäkseen oopperoita, operetteja ja zarzueloja.Otavan Musiikkitieto A–Ö, toim. Keijo Virtamo, uudistetun laitoksen 1. painos. Helsinki: Otava 1997 ISBN 951-1-14518-5 Vives puhui äidinkielenään katalaania. Hän opiskeli Felipe Pedrellin ja Josep Ribera i Mirón johdolla. Vuonna 1891 Vives perusti Lluís Milletin kanssa Katalonian musiikkielämän elpymisessä avainasemaan nousseen Orfeó Catalá -kuoron. Pian Vives lähti Madridiin, jossa vietti loppuikänsä. Hän julkaisi ensin konserttiteoksia, soolo- ja kuorolauluja (kuten L'emigrant, 1894), kunnes siirtyi zarzuelojen pariin. Vivesin yli sadasta näyttämöteoksesta ensimmäinen oli Walter Scottin teokseen perustuva nelinäytöksinen ooppera Artús, joka kantaesitettiin Barcelonassa vuonna 1897. Teoksen alkuperäinen libretto oli katalaaninkielinen, ja teoksessa käytettiin katalonialaisia kansanlauluja. Vivesin ensimmäinen zarzuela oli yksinäytöksinen La primera del barrio, joka esitettiin Madridin Teatro de la Zarzuelassa vuonna 1898. Läpimurtonsa Vives teki yksinäytöksisellä zarzuelalla Bohemios (1904), joka perustui samaan aiheeseen kuin Giacomo Puccinin ooppera La bohème. Vivesin teoksessa oli kuitenkin enemmän ranskalaisia kuin italialaisia tyylivaikutteita. Conrado del Campo teki Vivesin zarzuelasta oopperaversion vuonna 1920, mutta se ei syrjäyttänyt alkuperäisen zarzuelan asemaa ohjelmistossa. Pian Bohemioksen jälkeen Vives teki yhteistyössä Gerónimo Giménezin kanssa ohjelmistossa pysyneet teokset El húsar de la guardia (1904) ja La gatita blanca (1905). Zarzuela Doña Francisquita (1923) vakiintui Vivesin tunnetuimmaksi ja arvostetuimmaksi teokseksi. Hänen oopperoistaan suosituimmaksi nousi todennäköisesti Maruxa (Madrid, 1914). Suosiota saavutti myös Balada de carnaval (Madrid, 1919). Näyttämömusiikin ulkopuolelta Vivesin tuotantoon kuuluu esimerkiksi laulusarja Canciones epigramáticas. Vuonna 1923 Vives julkaisi omaelämäkerrallisen esseekokoelman Sofía. Hän kirjoitti myös menestyksekkään näytelmän Jo no sabia que el món era així (1929). Vivesin kuoltua vuonna 1932 Espanjassa lykättiin parlamentin istuntoa, jotta edustajat voisivat osallistua hänen hautajaisiinsa. == Lähteet == == Aiheesta muualla == * IMSLP: nuotteja Luokka:Espanjalaiset säveltäjät Luokka:Oopperasäveltäjät Luokka:Vuonna 1871 syntyneet Luokka:Vuonna 1932 kuolleet
Erkki Hakkarainen

Erkki Hakkarainen (s. 1946 Säyneinen) on entinen suomalainen malli. Hän oli 1970-luvun useimmin nähtyjä miesmalleja suomalaisen vaatetusteollisuuden muotikuvissa. Hakkarainen syntyi Pohjois-Savon Säyneisessä seitsenlapsisen perheen esikoiseksi. Käytyään varusmiespalveluksen ja kauppaopiston hän sai 1960-luvun lopulla paikan vakuutusyhtiöstä Helsingissä. Hän kävi mallikurssin ja sai pian niin paljon töitä, että jätti päivätyönsä ja toimi valokuvamallina läpi 1970-luvun. Erkki Hakkarainen avioitui 1976 vuoden 1974 Miss Suomen Johanna Raunion kanssa ja he saivat kaksi tytärtä. Pariskunta erosi vuonna 1989. Hänen toinen vaimonsa oli poliitikko Merikukka Forsius vuosina 1999–2002. Hakkarainen hoiti 1980-luvun alussa Vihdistä hankkimaansa luomutilaa vuosituhannen taitteeseen, jolloin siitä oli pakko luopua taloudellisista syistä. Hän on toiminut myös luokanopettajana. Liki 60-vuotias Hakkarainen vietti vuodet 2003–2005 Lontoossa au pair -lastenhoitajana ja englantia opiskellen. ==Lähteet== ==Aiheesta muualla== *Hakkarainen Kari Pulkkisen muotikuvassa 1975, Museovirasto. Luokka:Suomalaiset mallit Luokka:Vuonna 1946 syntyneet Luokka:Elävät henkilöt
Martin telakka

Kaksi neuvostoliittolaista telakkaa oli nimetty ranskalaisen kommunistijohtaja André Martyn mukaan: * Admiralteiskije verfi, telakka nro 194 vuoteen 1936 * Nikolajevin eteläinen telakka, telakka nro 198
Volodymyr Makarenko

Volodymyr Makarenko, Makar, (26. heinäkuuta 1943 Verhivtseve, Verhnodniprovskin piiri Dnipropetrovskin alue, Ukrainan SNT) on ukrainalainen taidemaalari ja taidegraafikko. Makarenko valmistui Dnipropetrovskin taidekoulusta 1963 ja Leningradin taideteollisuuskoulusta 1969. Hän joutui lähtemään Leningradista 1973 ja muutti Viroon Tallinnaan. Hän sai 1975 ensimmäisen palkinnon Slovenian Ljubljanassa Graafisen taiteen biennaalissa. Hän järjesti Feodosi Humenjukin kanssa ensimmäisen ukrainalaisen epävirallisen taiteen näyttelyn moskovalaisessa yksityisasunnossa. Näyttelyssä oli lisäksi Volodymyr Strelnikovin ja Vitali Sazonovin maalauksia. Ensimmäisen yksityisnäyttelynsä hän piti 1976 Pariisissa Galerie Hardyssa. Makarenko emigroitui 1979 länteen Pariisiin, ja hän on vuodesta 1981 pitänyt yksityisnäyttelyitä Euroopassa ja Pohjois-Amerikassa. Makarenkon aiheet ovat yleensä henkilökohtaisia. Hän hyödyntää niissä ukrainalaista perinnettä, historiaa ja kirjallisuutta. Niistä paljastuu lapsuuden unelmia, kaipuu kotimaahan, eroottiset fantasiat ja kiinnostus metafysiikkaan. Vaikka hän ei varsinaisesti ole kertova taiteilija, joissakin maalauksissa heijastuu kotimaan vapaudenpuute. Hän maalaa asetelmia ja figuratiivisia sommitelmia, ja usein aiheet ovat uskonnollisia. Perinteisen ikonisommitelman hän saattaa muuttaa maalliseksi, symboliseksi ilmaisuksi, jonka voi tulkita naiseksi tai Äiti Ukrainaksi. ==Lähteet== Luokka:Ukrainalaiset taidemaalarit‎ Luokka:Vuonna 1943 syntyneet Luokka:Elävät henkilöt
Musiikkivuosi 2023

Musiikkivuosi 2023 käsittelee vuoden 2023 tärkeitä musiikkitapahtumia, uutisia ja julkistuksia. == Tapahtumia == * 3. helmikuuta: Emma-gaala 2023 * 8. joulukuuta: Jean Sibeliuksen päivä == Julkaisuja == * Kuumaa: Hyvikset ja pahikset * In Flames: Foregone * Insomnium: Anno 1696 * Metallica: 72 Seasons * Turmion Kätilöt: Omen X * Ville Valo: Neon Noir == Kilpailuja == * Uuden Musiikin Kilpailu 2023 * Eurovision laulukilpailu 2023 Luokka:Musiikkivuodet Luokka:Vuoden 2023 musiikki
Kirjallisuusvuosi 2023

Kirjallisuusvuosi 2023 käsittelee vuoden 2023 tärkeitä kirjallisuuden tapahtumia, uutisia ja julkistuksia. == Tapahtumia == * Presidentti Mauno Koiviston vuonna 2001 kirjoittama teos Venäjän idea julkaistiin lokakuussa 2023 englanniksi nimellä The Russian Idea.Mauno Koiviston tietokirjaklassikko Venäjästä julkaistaan ensimmäistä kertaa englanniksi. STT 13.3.2023. * 29. syyskuuta - 1\. lokakuuta: Turun Kirjamessut * 26. lokakuuta – 29. lokakuuta: Helsingin Kirjamessut == Julkaisuja == * Tiina-Maija Anetjärvi & Olli Anetjärvi - Väritä tunteesi * Jen Beagin - Big Swiss (suom. Viileä vaalea, 2023) * Patricia Cornwell - Ruumiinavaus * Vesa Haapala - Alexis * Heini Junkkaala - Pirkko Saisio – Sopimaton * Antti Järvi - Minne katosi Antti Järvi? * Katja Kettu - Erään kissan tutkimuksia * Ritva Kovalainen & Sanni Seppo - Pohjoistuulen metsä * Tuomas Kyrö - Aleksi Suomesta * Anton Monti - Italian vaaralliset kytkökset – fasismi, mafia ja Venäjä * Ville Mäkipelto & Paavo Huotari - Sensuroitu : Raamatun kirjojen salattu historia * Ville Mäkipelto - Kierot mielet : Maailman oudoimmat sarjamurhaajat * Juho Ovaska - Käänne : Suomen irtiotto Kremlistä Eurooppaan * Salman Rushdie - Victory City * Sonja Saarikoski - Naisvangit * Juha Siitonen - Laupeudentyö (esikoisromaani) * Iida Turpeinen - Elolliset (esikoisromaani) * Heikki Turunen - Simpauttajan hinta * Rebecca Yarros - Fourth Wing (suom. Siivenisku, 2024) * Rebecca Yarros - Iron Flame (suom. Rautaliekki, 2024) ==Myydyimmät kirjat== Suomen myydyimmät kirjat 2023. Kustantajat.fi 24.1.2024. PDF. Myydyimmät kirjat Suomessa vuonna 2023 Tekijä Teos Myyntimäärä Satu Rämö Rósa & Björk 124 900 Satu Rämö Hildur 103 300 Satu Rämö Jakob 100 900 Lucinda Riley & Harry Whittaker Atlas, Papa Saltin tarina 93 200 Carl-Johan Forssén Ehrlin Norsu joka tahtoi nukahtaa 89 400 Tuomas Kyrö Aleksi Suomesta 78 900 Jenni Haukio Sinun tähtesi täällä 64 100 Enni Mustonen Kasvattitytär 59 200 Paula Noronen & Minna Kivelä Hurjan hulluja satuja 53 900 Colleen Hoover Se päättyy meihin 51 000 Elina Hirvonen Katri Helena 50 800 Sirpa Kähkönen 36 uurnaa – Väärässä olemisen historia 49 600 Ilkka Remes Pimeyden sydän 45 800 Carl-Johan Forssén Ehrlin Traktori joka tahtoi nukahtaa 43 600 Juhana Salakari Vitsipitsa – täytteenä Niko ja Santtu 42 800 Lucinda Riley Kuolema sisäoppilaitoksessa 41 200 Seppo Jokinen Sen maksaa minkä tilaa 39 200 Freida McFadden Kotiapulainen 39 000 Jeff Kinney Neropatin päiväkirja: Helppo nakki 38 100 Juhana Salakari Vitsipitsa – täytteenä Ella ja Helmi 38 100 == Palkintoja == ; Goncourt- palkinto * Jean-Baptiste Andrea ; Hugo-palkinto * T. Kingfisher - Nettle & Bone ; Kaunokirjallisuuden Finlandia-palkinto * Sirpa Kähkönen - 36 uurnaa - Väärässä olemisen historia ; Lasten- ja nuortenkirjallisuuden Finlandia- palkinto * Magdalena Hai – Sarvijumala ; Tietokirjallisuuden Finlandia- palkinto * Antti Järvi – Minne katosi Antti Järvi? == Lähteet == ==Aiheesta muualla== * Kirjojen myyntitilastot. Kustantajat.fi. 2023
Nils Håkansson

Nils Åke Håkansson (20. joulukuuta 1900 Vaasa – 11. maaliskuuta 1943 Helsinki) oli suomalainen Etsivän Keskuspoliisin ja sen seuraajan Valpon palveluksessa ollut etsivä.Kuolinasiakirja: Håkansson, Nils Åke För fosterlandet, Hufvudstadsbladet, 13.3.1943, nro 70 (2. painos), s. 10, Kansalliskirjaston digitaaliset aineistot Håkansson tuli Etsivän Keskuspoliisin palvelukseen vuonna 1922. Hän oli välillä 1926–1931 Ab Byggekonomin palveluksessa, kunnes tuli 1931 etsivän keskuspoliisiin nuoremmaksi rikoskonstaapeliksi ja myöhemmin Valpossa etsiväksi. Örnulf Tigerstedtin mukaan Håkanssonilla oli merkittävä osuus vuoden 1933 suuren vakoilujutun selvittämisessä.Örnulf Tigerstedt : Vastavakoilu iskee, Otava 1943 (Internet Archive), alkusanat s. 6-7 Håkansson haavoittui vakavasti vatsaan 6. tammikuuta 1942 Valpon päämajassa Ratakadulla, kun sinne tuotu samana aamuna Sörnäisessä sijaitsevasta Marjatan talosta pidätetty kommunisti Martti Koivistoinen veti esiin vaatteisiinsa kätkemänsä espanjalaisen sotilaspistoolin, jolla hän ampui kahta etsivää ja yritti osua myös autonkuljettajaan. Koivistoinen pääsi pakenemaan, mutta hänet pidätettiin seuraavana päivänä Kumpulasta. Håkansson kuoli saamiinsa vammoihin 1. sotasairaalassa maaliskuussa 1943. Koivistoinen tuomittiin kuolemaan ja teloitettiin Helsingin lääninvankilan pihalla 16. helmikuuta 1943.Kaatuneiden henkilöasiakirjat > Kantakortit > Kantakortit Huikko - Jokelainen > Håkansson Nils Åke, 20.12.1900 Jukka Rislakki : Maan alla: Vakoilua, vastarintaa ja urkintaa Suomessa 1941-1944, Saga Egmont 2021, luku Urho, lempi ja martti (Google-kirjat linkki == Lähteet == Luokka:Suomen turvallisuuspoliisin henkilökunta Luokka:Vuonna 1900 syntyneet Luokka:Vuonna 1943 kuolleet
Asian Le Mans Series -kausi 2021

Asian Le Mans Series -kausi 2021 oli Asian Le Mans Series -sarjan 9. kausi. == Kilpailukalenteri == Kaudella ajettiin neljä neljän tunnin kilpailua. Kaksi ensimmäistä kilpailua ajettiin peräkkäisinä päivinä Dubaissa ja kaksi jälkimmäistä kilpailua ajettiin peräkkäisinä päivinä Abu Dhabissa. Lokakuussa 2020 kerrottiin aikeesta ajaa kaikki neljä kilpailua Yas Marinan radalla johtuen koronapandemian aiheuttamista matkustusrajoituksista. Nro Kilpailu Rata Sijainti Ajankohta 1 Dubain 4 tunnin ajo Dubai Autodrome Dubai, Yhdistyneet arabiemiirikunnat 13. helmikuuta 2 14. helmikuuta 3 Abu Dhabin 4 tunnin ajo Yas Marina Circuit Abu Dhabi, Yhdistyneet arabiemiirikunnat 19. helmikuuta 4 20. helmikuuta == Tulokset == Nro Rata LMP2-voittajatalli LMP2 Am -voittajatalli LMP3-voittajatalli GT-voittajatalli GT Am -voittajatalli Raportti Nro Rata LMP2-voittajakuljettajat LMP2 Am -voittajakuljettajat LMP3-voittajakuljettajat GT-voittajakuljettajat GT Am -voittajakuljettajat Raportti 1 Dubai G-Drive Racing Era Motorsport United Autosports Precote Herberth Motorsport Rinaldi Racing Raporttihttps://www.racingsportscars.com/results/Dubai-2021-02-13-34698.html 1 Dubai René Binder Ferdinand von Habsburg Ye Yifei Andreas Laskaratos Dwight Merriman Kyle Tilley Wayne Boyd Manuel Maldonado Rory Penttinen Ralf Bohn Alfred Renauer Robert Renauer Christian Hook Patrick Kujala Manuel Lauck Raporttihttps://www.racingsportscars.com/results/Dubai-2021-02-13-34698.html 2 Dubai G-Drive Racing Era Motorsport United Autosports GPX Racing Rinaldi Racing Raporttihttps://www.racingsportscars.com/results/Dubai-2021-02-14-34700.html 2 Dubai René Binder Ferdinand von Habsburg Ye Yifei Andreas Laskaratos Dwight Merriman Kyle Tilley Wayne Boyd Manuel Maldonado Rory Penttinen Julien Andlauer Alain Ferté Axcil Jefferies Christian Hook Patrick Kujala Manuel Lauck Raporttihttps://www.racingsportscars.com/results/Dubai-2021-02-14-34700.html 3 Abu Dhabi Jota Era Motorsport Nielsen Racing GPX Racing Rinaldi Racing Raporttihttps://www.racingsportscars.com/results/Abu_Dhabi-2021-02-19-34699.html 3 Abu Dhabi Tom Blomqvist Sean Gelael Andreas Laskaratos Dwight Merriman Kyle Tilley Colin Noble Anthony Wells Julien Andlauer Alain Ferté Axcil Jefferies Christian Hook Patrick Kujala Manuel Lauck Raporttihttps://www.racingsportscars.com/results/Abu_Dhabi-2021-02-19-34699.html 4 Abu Dhabi Jota Era Motorsport United Autosports Car Guy Racing Walkenhorst Motorsport Raporttihttps://www.racingsportscars.com/results/Abu_Dhabi-2021-02-20-34701.html 4 Abu Dhabi Tom Blomqvist Sean Gelael Andreas Laskaratos Dwight Merriman Kyle Tilley Wayne Boyd Manuel Maldonado Rory Penttinen Mikkel Jensen Takeshi Kimura Côme Ledogar Jörg Breuer Sami-Matti Trogen Henry Walkenhorst Raporttihttps://www.racingsportscars.com/results/Abu_Dhabi-2021-02-20-34701.html == Lähteet == Luokka:Asian Le Mans Series Luokka:Vuoden 2021 moottoriurheilu
Sirpa Suosmaa

Sirpa Helinä Suosmaa (28. syyskuuta 1946 – 4. maaliskuuta 2023 Espoo) oli suomalainen missi ja malli.Nousiainen, Janna – Enqvist, Niina: Miss Suomi 1964 Sirpa Suosmaa on kuollut. Ilta-Sanomat 4.3.2023. Kouvolalainen Suosmaa voitti 17-vuotiaana Miss Suomi -tittelin vuonna 1964 ja oli yksi 1960- ja 1970-luvun eniten käytetyistä muotimalleista. Hän oli yksi televisiosarja Speden saluunan (1965) vakioesiintyjistä. Muuntautumiskykyisenä pidetty Suosmaa valittiin vuoden 1974 valokuvamalliksi, ja malliura jatkui aina 2000-luvulle. Suosmaa on haudattu Kappelin hautausmaalle Espooseen. ==Lähteet== Luokka:Miss Suomi -kilpailun voittajat Luokka:Suomalaiset mallit Luokka:Vuonna 1946 syntyneet Luokka:Vuonna 2023 kuolleet
Ivan Nosenko

Ivan Isidorovitš Nosenko (, 19. huhtikuuta 1902 – 2. elokuuta 1956) oli neuvostoliittolainen poliitikko, joka toimi raskaan teollisuuden järjestämisessä. Nosenko valmistui Nikolajevin laivanrakennusinstituutista 1928. Hän oli laivanrakennusteollisuuden kansankomissaari 1940–1946. Nosenko teki paljon työtä teollisuuden evakuoimiseiksi maan itäosiin toisen maailmansodan aikana ja järjesti sotatarviketuotantoa.Великая Отечественная война 1941-1945: энциклопедия. — М.: Советская энциклопедия. М. М. Козлов. Редколлегия: Ю. Я. Барабаш, П. А. Жилин (зам. гл. ред.), В. И. Канатов (отв. секретарь) и др.. 1985. Hän oli myöhemmin kuljetuskoneiden rakennuksen ministeri, laivanrakennuksen ministeri, kuljetus- ja raskaan koneenrakennuksen ministeri ja uudelleen laivanrakennuksen ministeri vuoteen 1956. Hän oli myös Neuvostoliiton korkeimman neuvoston jäsen 1954– ja keskuskomitean ehdokasjäsen 1941–1956. ==Lähteet== Luokka:Vuonna 1902 syntyneet Luokka:Vuonna 1956 kuolleet Luokka:Neuvostoliittolaiset ministerit
Asian Le Mans Series -kausi 2017–18

Asian Le Mans Series -kausi 2017–18 oli Asian Le Mans Series -sarjan 6. kausi, joka alkoi lokakuussa 2017 ja päättyi helmikuussa 2018. == Kilpailukalenteri == Kaudella ajettiin neljä kilpailua. Kilpailut olivat neljän tunnin pituisia paitsi Thaimaan kilpailu, joka oli kuuden tunnin pituinen. Nro Kilpailu Rata Sijainti Ajankohta 1 Zhuhain 4 tunnin ajo Zhuhai International Circuit Zhuhai, Kiina 29. lokakuuta 2017 2 Fujin 4 tunnin ajo Fuji Speedway Shizuoka, Japani 3. joulukuuta 2017 3 Buriramin 6 tunnin ajo Chang International Circuit Buriram, Thaimaa 13. tammikuuta 2018 4 Sepangin 4 tunnin ajo Sepang International Circuit Sepang, Malesia 4. helmikuuta 2018 == Tulokset == Nro Rata LMP2-voittajatalli LMP3-voittajatalli GT-voittajatalli GT Cup -voittajatalli Raportti Nro Rata LMP2-voittajakuljettajat LMP3-voittajakuljettajat GT-voittajakuljettajat GT Cup -voittajakuljettajat Raportti 1 Zhuhai No. 8 Jackie Chan DC Racing X Jota No. 18 KCMG No. 91 FIST- Team AAI Ei osallistujia Raporttihttps://www.racingsportscars.com/results/Zhuhai-2017-10-29.html 1 Zhuhai Thomas Laurent Harrison Newey Stéphane Richelmi Josh Burdon Louis Prette Neric Wei Jun-San Chen Jesse Krohn Chaz Mostert Ei osallistujia Raporttihttps://www.racingsportscars.com/results/Zhuhai-2017-10-29.html 2 Fuji No. 8 Jackie Chan DC Racing X Jota No. 6 Jackie Chan DC Racing X Jota No. 90 FIST-Team AAI Ei osallistujia Raporttihttps://www.racingsportscars.com/results/Fuji-2017-12-03.html 2 Fuji Thomas Laurent Harrison Newey Stéphane Richelmi Patrick Byrne Guy Cosmo Marco Cioci Ollie Millroy Lam Yu Ei osallistujia Raporttihttps://www.racingsportscars.com/results/Fuji-2017-12-03.html 3 Buriram No. 7 Jackie Chan DC Racing X Jota No. 18 KCMG No. 91 FIST-Team AAI No. 77 Team NZ Raporttihttps://www.racingsportscars.com/results/Buriram-2018-01-13.html 3 Buriram Jazeman Jaafar Weiron Tan Afiq Yazid Josh Burdon Louis Prette Neric Wei Jun-San Chen Jesse Krohn Chaz Mostert Will Bamber John Curran Graeme Dowsett Raporttihttps://www.racingsportscars.com/results/Buriram-2018-01-13.html 4 Sepang No. 8 Jackie Chan DC Racing X Jota No. 6 Jackie Chan DC Racing X Jota No. 91 FIST-Team AAI No. 77 Team NZ Raporttihttps://www.racingsportscars.com/results/Sepang-2018-02-04.html 4 Sepang Thomas Laurent Harrison Newey Stéphane Richelmi Gabriel Aubry Patrick Byrne Guy Cosmo Jun-San Chen Jesse Krohn Markus Palttala Will Bamber Graeme Dowsett Alif Hamdan Raporttihttps://www.racingsportscars.com/results/Sepang-2018-02-04.html == Lähteet == Luokka:Asian Le Mans Series Luokka:Vuoden 2017 moottoriurheilu Luokka:Vuoden 2018 moottoriurheilu
Gilda Cruz-Romo

Gilda Cruz-Romo (s. 12. helmikuuta 1940) on meksikolainen oopperalaulaja, joka on äänialaltaan sopraano.Artist Profile: Gilda Cruz-Romo, Renowned Mexican Soprano David Salazar, OperaWire 12.2.2019, viitattu 31.12.2022 Cruz-Romo opiskeli Meksikon kansallisessa musiikkikonservatoriossa ennen debytoimistaan Méxicossa vuonna 1962. Seitsemän vuotta myöhemmin hän pääsi esiintymään New Yorkiin, ja Metropolitan-oopperan-debyyttinsä hän teki siellä vuosi tämän jälkeen. Viimeisen kerran Cruz-Romo esiintyi Metropolitan-oopperassa vuonna 1984. Hän tuli tunnetuksi erityisesti rooleista Giuseppe Verdin ja Giacomo Puccinin oopperoissa. Verdin ja Puccinin teosten ohella Cruz-Romo esiintyi Metropolitan-oopperassa vain Andrea Chénierin, Pajatson ja Cavalleria rusticanan esityksissä. Cruz-Romo esiintyi ensimmäisen kerran Lontoon Royal Opera Housessa vuonna 1972 Verdin Aidan nimiroolissa. Hän toisti tämän roolin La Scalan -debyytissään vuonna 1973. Samana vuonna Cruz-Romo teki ensimmäisen esiintymisensä Wienin valtionoopperassa. == Lähteet == Luokka:Meksikolaiset oopperalaulajat Luokka:Sopraanot Luokka:Vuonna 1940 syntyneet Luokka:Elävät henkilöt
Helsingin kaupungin sosiaali-, terveys- ja pelastustoimiala

Helsingin kaupungin sosiaali-, terveys- ja pelastustoimiala () on maakunta- ja soteuudistuksen yhteydessä 1. tammikuuta 2023 perustettu Helsingin kaupungin kattava hyvinvointialueen tehtäviä alueella hoitava toimiala. Osana Uudenmaan maakuntaa koskevaa erillisratkaisua Helsingin kaupunki vastaa sote- ja pelastustoimen tehtävien järjestämisestä omalla alueellaan myös vuoden 2022 jälkeen. == Palvelut == Lakisääteinen sosiaali- ja terveydenhuollon sekä pelastustoimen järjestämisvastuu siirtyi muualla kuin Helsingissä kunnilta hyvinvointialueille 1. tammikuuta 2023 alkaen. === Sairaanhoito === Helsinki kuului vuoteen 2022 saakka Helsingin ja Uudenmaan sairaanhoitopiiriin ja HYKS- sairaanhoitoalueeseen. Helsingin kaupungin alueella sijaitsevia sairaaloita ovat: * Auroran sairaala * Haartmanin sairaala * Herttoniemen sairaala * Helsingin seudun yliopistollinen keskussairaala (HYKS), jonka alaisuuteen kuuluvat: ** HYKS Psykiatriakeskus (ent. Hesperian sairaala) ** Iho- ja allergiasairaala ** Kirurginen sairaala ** Naistenklinikka ** Puistosairaala (ent. Lastenklinikka) ** Silmä-korvasairaala ** Siltasairaala ** Syöpätautien klinikka ** Uusi lastensairaala * Malmin sairaala * Ortonin sairaala (HUS- yhtymän omistama osakeyhtiö) * Suursuon sairaala === Pelastustoiminta === Pelastustoiminnan osalta Helsinki muodostaa Helsingin kaupungin pelastuslaitoksen toimialueen. == Kaupunginvaltuusto == Helsinki ei osallistu muusta Suomesta poiketen aluevaaleihin, vaan sote- ja pelastusalan asioista päättää jatkossakin kaupunginvaltuusto. == Lähteet == Luokka:Uudenmaan hallinto Luokka:Helsingin kaupungin virastot ja laitokset Luokka:Julkinen terveydenhoito Suomessa
Nokkosmerietanat

Nokkosmerietanat (Aeolidiidae) on vapaakiduskotiloihin kuuluva nilviäisheimo. Heimon lajeja tavataan merivesistä. == Taksonomia ja anatomia == Nokkosmerietanat jaetaan 11 sukuun. Lajeja heimossa on 97-115. Nokkosmerietanat ovat kuorettomia ja ruumiinmuodoltaan pitkänomaisia ja leveitä tai kapeita. Ruumiissa on riveissä ulokkeita ja lajit ottavat ruumiiseensa ravinnostaan symbiooteiksi zooksantellileviä, ja jopa merivuokkojen poltinsoluja. ==Elintavat== Nokkosmerietanoiden ravintoa ovat merivuokot. == Lähteet == Luokka:Vapaakiduskotilot
Ellen Horn

Ellen Horn (s. 1. helmikuuta 1951 Montreal, Kanada) on norjalainen näyttelijä, teatterinjohtaja ja Työväenpuolueen poliitikko. Hän toimi Norjan kulttuuriministerinä 2000–2001. ==Yksityiselämä== Horn oli naimisissa jazzrumpali Jon Christensenin (k. 2020) kanssa. Hornin tytär Kjersti Horn on teatteriohjaaja ja toinen tytär Emilie Stoesen Christensen on laulaja. ==Lähteet== ==Aiheesta muualla== * Ellen Horn Norjan suurkäräjien verkkosivuilla * Ellen Horn Internet Movie Databasessa Luokka:Norjan kulttuuriministerit Luokka:Norjalaiset näyttelijät Luokka:Teatterinjohtajat Luokka:Vuonna 1951 syntyneet Luokka:Elävät henkilöt
Jonasprisen

Jonasprisen on Oslon yliopiston erityispedagogiikan instituutin vuodesta 1984 jakama palkinto henkilölle tai instituutiolle, joka on edistänyt ihmisten monimuotoisuuden hyväksymistä yhteiskunnassa. Palkinto on nimetty Jens Bjørneboen Jonas-romaanin mukaan. Vuonna 1955 ilmestynyt kirja arvosteli koulun ankaraa ilmapiiriä. ==Palkitut== * 1984 – Wenche Margrethe Myhre * 1987 – Kari Gåsvatn * 1988 – Arne Skouen * 1989 – Sten Rune Sterner * 1990 – NRK:n lasten ja nuorten ohjelmat * 1991 – Finn Carling * 1992 – Jenny Lippestad * 1993 – Høvidkuddenin kulttuurikeskus * 1994 – Ellen Horn * 1995 – Trastad Samlinger -museo * 1996 – Sissel benneche Osvold * 1997 – Tordis Ørjasæter * 1998 – Bitten Munthe-Kaas * 1999 – Torbjørn Johan Sander * 2000 – Erik Kvebæk ja Torshovin koulun oppilasyhtye (musikkorps) * 2001 – Ingvar Ambjørnsen * 2002 – Wenche Foss * 2003 – Gunnar Stålsett * 2004 – ei jaettu * 2005 – Margreth Olin * 2006 – Ola Ødegaard * 2007 – Edvard Befring * 2008 – Johan Sæbø * 2009 – Johann Olav Koss * 2010 – Leser søker bok -yhdistys * 2011 – Paal-André Grinderud * 2012 – Lars Monsen * 2013 – Simon Flem Devold * 2014 – Håvard Tjora * 2015 – Herbjørg Wassmo * 2016 – Marte Wexelsen Goksøyr ja Kjersti Horn * 2017 – Eddi Eidsvåg ja Arne Husjord * 2018 – Mari Storstein * 2019 – Leo Ajkic * 2020 – ei jaettu * 2021 – ei jaettu * 2022 – NRK:n lasten kanava Super ==Lähteet== ==Aiheesta muualla== * Oslon yliopisto Luokka:Norjalaiset palkinnot Luokka:Erityispedagogiikka
Juha Jaakola

Juha Sakari Jaakola (s. 1. huhtikuuta 1945 Ylivieska) on suomalainen arkkitehti ja tietokirjailija. Jaakola valmistui arkkitehdiksi Oulun yliopiston teknillisestä tiedekunnasta vuonna 1972, minkä jälkeen hän teki pitkän työuran Tampereella. Hän toimi vuosikymmenien ajan kaupungin apulaisasemakaava-arkkitehtina ja osallistui muun muassa Hervannan ja Ranta- Tampellan suunnitteluun. Hän jäi virastaan eläkkeelle syksyllä 2011. Jaakola voitti Vuoden kirjateko 2008 -palkinnon kokoamastaan bibliografiasta, joka sisälsi yli 9 000 nimikkeen luettelon Suomessa julkaistuista Kiina-aiheisista kirjoista, artikkeleista, runoista ja tarinoista. == Teoksia == * * * * == Lähteet == Luokka:Suomalaiset arkkitehdit Luokka:Suomalaiset tietokirjailijat Luokka:Vuonna 1945 syntyneet Luokka:Elävät henkilöt
Dalzavod

pienoiskuva|Telakka vuonna 2012. Dalzavod (yrityksenä ) on telakka Vladivostokissa Venäjän Kaukoidässä. Dalzavod perustettiin vuonna 1887 korjaamaan Venäjän Tyynenmeren laivaston laivoja. Se kuuluu nykyisin OSK- konserniin. Telakka sijaitsee Vladivostokin Kultaisen sarven lahden pohjoisrannalla. Telakan tilat, ns. Mekaaninen tehdas (Механический завод) valmistuivat 1905–1910. Vuonna 1919 Mekaaninen tehdas jaettiin Dalzavodin ja Sovtorgflotin kesken. Kun vuonna 1932 päätettiin perustaa Kaukoidän merivoimat Sovtorgflotin työpajat siirrettiin sotasataman alaisuuteen. Sotasataman työpajat saivat nimen "Tehdas №178". Vuonna 2012 korjaustelakka №178 ja Dalzavod yhdistettiin yritykseksi OAO laivankorjauskeskus „Dalzavod“. ==Viitteet== Luokka:Venäjän telakat Luokka:Vladivostok
Mrsool Park

King Saud University Stadium (tunnetaan sponsorisyistä nimellä Mrsool Park) on Saudi-Arabian pääkaupungissa Riadissa sijaitseva jalkapallostadion. Se toimii Al Nassrin kotistadionina. == Lähteet == Luokka:Jalkapallostadionit Luokka:Saudi-Arabian jalkapallo Luokka:Saudi-Arabian urheilupaikat
Ned Buntline

Ned Buntline on Edward Zane Carroll Judsonin (20. maaliskuuta 1823, Stamford, New York – 16. heinäkuuta 1886 Stamford, New York) kirjailijanimi. Judson oli yhdysvaltalainen seikkailija, kirjailija ja lehtimies sekä yksi tunnetuimmista niin kutsuttujen dime novel -kertomusten kirjoittajista. Judsonin varhaisimmat kertomukset perustuivat hänen omiin värikkäisiin seikkailuihinsa. Hän palveli nuorena hyttipoikana Yhdysvaltain laivastossa 1839–1842 tai 1839–1844 ja yleni merikadetiksi. Olleessaan vielä laivastossa Judson alkoi julkaista lyhyitä kertomuksia kirjailijanimellä Ned Buntline. Nimi Buntline tuli nelikulmaisen purjeen kiinnitysköydestä. Omien kertomustensa mukaan Judson jätti laivaston vuonna 1844 taistellakseen seminolesodissa ja seikkaillakseen lännessä. Judson tunnetaan parhaiten lännentarinoistaan, mutta ensimmäiset Buntlinen nimellä julkaistut kertomukset perustuivat Judsonin omiin kokemuksiin Floridassa. Näitä olivat muun muassa Matanzas, or, A Brother’s Revenge: a Tale of Florida (1848), The Red Revenger, or, The Pirate King of the Floridas. A Tale of the Gulf and its Islands (1848) sekä The White Wizard. Or, The Great Prophet of the Seminoles. A Tale of Strange Mystery in the South and North. White Wizard ilmestyi alun perin The New York Mercury -lehdessä vuonna 1858, sittemmin se julkaistiin sekä Beadle’s Sixpenny Tales -kirjasten sarjassa vuonna 1862 sekä American Talks -kirjasarjassa vuonna 1869. Hän kirjoitti tarinoita myös Knickerbocker Magazineen. Otettuaan kiinni kaksi Kentuckyssa murhasta etsintäkuulutettua Judson lähti Nashvilleen, jossa perusti sensaatiolehti Ned Buntline's Ownin. Hän joutui kuitenkin pian pakenemaan New Yorkiin, sillä hänet uhattiin lynkata syytettynä hänen oletetun rakastajattarensa aviomiehen murhasta. Judsonista kerrottiin myös lukuisia muita tarinoita. Hänen väitetään muun muassa selvinneen hirttämisestä elävänä. Vuonna 1849 Judson johti yhdysvaltalaisen näyttelijän Edwin Forrestin kannattajia Astor Place -mellakassa New Yorkissa ja joutui vuodeksi vankilaan. Vankeuden jälkeen Judsonista tuli yksi Know Nothing -populistipuolueen perustajista. Hän liittyi Yhdysvaltain sisällissodan alkaessa pohjoisvaltioiden armeijaan, mutta hänet erotettiin palveluksesta vuonna 1864 juopottelun vuoksi. Judson tapasi myöhemmin William Frederick Codyn, jolle hän antoi kertomuksissaan nimen ”Buffalo Bill”. Buffalo Bill esiintyi sankarina lukuisissa Judsonin kertomuksissa, ja Judson kirjoitti myös Codysta kertovan näytelmän. Judson vietti loppuelämänsä Stamfordissa keskittyen tarinoiden kirjoittamiseen. Hän julkaisi kirjailijanimellä Ned Buntline satoja kertomuksia. Hän kirjoitti myös virsiä ja toimi raittiusliikkeen puhujana. Judson oli parhaiten palkattu 1800-luvun amerikkalaisista kirjailijoista, sillä hänen kerrottiin ansainneen 1860-luvulla jopa 20 000 dollaria vuodessa. Hänen tarinoitaan lienee julkaistu ainakin 400. == Lähteet == Luokka:Yhdysvaltalaiset kirjailijat Luokka:Yhdysvaltalaiset toimittajat Luokka:Vuonna 1823 syntyneet Luokka:Vuonna 1886 kuolleet
Barlaam ja Josafat

Barlaam ja Josafat on hengellinen keskiaikainen romaani, joka kertoo intialaisesta kuninkaanpojasta Josafatista. Hänet käänsi kristityksi kristitty erakko Barlaam. Kertomus on oikeastaan kristitty toisinto buddhalaisesta Siddhartan tarinasta. Kreikkalainen alkuteos on peräisin 600- tai 700-luvulta jaa., ja se on käännetty useille kielille.Barlaam ja Josafat, Tietosanakirja, osa 1, palsta 864. Tietosanakirja-osakeyhtiö 1909 Athoksen luostarissa on legendan käsikirjoitus 1200-luvun alusta. Siihen sisältyy osa muinaisranskankielistä käännöstä ja 120-luvulta oleva muokattu versio Aristeideen Apologiasta.Serafim Seppälä: Pyhän vuoren käsikirjoitukset – silta Bysanttiin s. 290 ja alaviite. Teoksessa: Tuhannen vuoden kirjavuori: Kirjallisia näkökulmia bysantin kulttuuriin, Bysantin tutkimuksen seura 2021. ISBN 978-952-69827-0-0 == Lähteet == ==Aiheesta muualla== * Marko Lamberg, ”Barlaamin ja Josafatin legenda”. Teoksessa (toim.) Mikko Kauko ym. Naantalin luostarin kirja. Helsinki: Suomalaisen Kirjallisuuden Seura, 2017. s. 213. Luokka:Kreikkalaiset kirjat Luokka:Keskiajan kirjallisuus